b'\n_START_ARTICLE_\nPasifae\n_START_PARAGRAPH_\nPasifae oli tarun mukaan Kreetan kuningatar, jonka puoliso oli kuningas Minos. Kun Minos ei suostunut uhraamaan jumalten antamaa valkoista h\xc3\xa4rk\xc3\xa4\xc3\xa4 jumalille, rankaisi Afrodite Minosta antamalla Pasifaen rakastua h\xc3\xa4rk\xc3\xa4\xc3\xa4n._NEWLINE_Toteuttaakseen himonsa Pasifae pyysi Daidalosta suunnittelemaan puisen lehm\xc3\xa4n. T\xc3\xa4h\xc3\xa4n oikean lehm\xc3\xa4n nahkaan verhottuun laitteeseen Daidalos auttoi Pasifaen sis\xc3\xa4\xc3\xa4n ja vei sen niitylle, jolla h\xc3\xa4rk\xc3\xa4 normaalisti laidunsi. H\xc3\xa4rk\xc3\xa4 yhtyi lehm\xc3\xa4n kanssa tehden Pasifaen raskaaksi, ja t\xc3\xa4m\xc3\xa4n seurauksena Pasifae synnytti my\xc3\xb6hemmin Minotauroksen. H\xc3\xa4nell\xc3\xa4 oli h\xc3\xa4r\xc3\xa4n p\xc3\xa4\xc3\xa4, mutta muuten ihmisen ruumis.'